Blažen dan, hip i čas u ki me postavi
Blažen dan, hip i čas u ki me postavi
   pod tvoju slavnu vlas', moguća Ljubavi!
Blažene tve strile, luk, trkač blažen tvoj,
   blažene tve sile, cvil i plač blažen moj ;
blaženi uzdasi kiem srce tuži me,
   blaženi i drazi vezi kiem sveza me !
Blažena nad sve ino, me dobro svakoje,
   me blago jedino, slatka ma gospoje !
U tebi moj rani naš'o se oni lik
   u nijednoj ki strani ne bi se naš'o vik,
u tebi duša ma slatku onu bogatu
   za trude sve prima veselu svim platu.
Tim, silna Ljubavi, sve striele ognjene
   najbrže upravi mlađahna put mene.
Rani me i rani i striela ne štedi
   pokli ti moj rani slatki liek odredi.
Er drugo ne želi srdačce stravljeno
   neg'li liek veseli i da je ranjeno.

Ivan Bunić Vučić

sr:Blažen dan, hip i čas u ki me postavi